Projekts

LATVIJAS REPUBLIKAS MINISTRU KABINETS

2019. gada Noteikumi Nr.

Rīgā (prot. Nr. .§)

**Noteikumi par izložu un azartspēļu nodokļa pārskatu veidlapu paraugiem un to aizpildīšanas kārtību**

Izdoti saskaņā ar likuma “Par izložu un azartspēļu

nodevu un nodokli” 10. panta sesto daļu

1. Noteikumi nosaka:

1.1. pārskata par aprēķināto azartspēļu nodokli veidlapas paraugu (1. pielikums) un aizpildīšanas kārtību;

1.2. pārskata par aprēķināto izložu nodokli par valsts un vietējā mēroga izlozēm un momentloterijām veidlapas paraugu (2. pielikums) un aizpildīšanas kārtību.

2. Pārskatu par aprēķināto azartspēļu nodokli (1. pielikums) aizpilda šādā kārtībā:

2.1. Nodokļa maksātājs norāda gadu un mēnesi, par kuru aizpilda pārskatu, kapitālsabiedrības nosaukumu, juridisko adresi un reģistrācijas kodu;

2.2. 1.ailē “Nr.p.k.” norāda ieraksta kārtas numuru;

2.3. 2.ailē “Azartspēles veids” attiecīgajās veidlapas rindās ir norādīts azartspēles veids;

2.4. 3.ailē “Informācija par atsevišķiem azartspēļu veidiem” norāda:

2.4.1. veiksmes spēlei pa tālruni – izmantotā tālruņa numuru;

 2.4.2. totalizatoram un derībām – likmju pieņemšanas vietu;

 2.4.3. bingo – bingo spēles norises vietu;

 2.4.4. interaktīvai azartspēlei – izmantoto interneta adresi;

2.5. 4.ailē “Azartspēļu automātu (iekārtu) skaits” norāda:

2.5.1. azartspēles veidam “Videospēles un mehāniskie automāti” – attiecīgajā mēnesī ekspluatēto azartspēļu automātu spēles vietu kopējo skaitu katrā administratīvajā teritorijā;

2.5.2. azartspēles veidam “Rulete (cilindriskā spēle)” – attiecīgajā mēnesī ekspluatēto ruletes rotējošajai iekārtai pievienoto spēļu galdu kopējo skaitu katrā administratīvajā teritorijā;

2.5.3. azartspēles veidam “Kāršu un kauliņu spēle” – attiecīgajā mēnesī ekspluatēto kāršu un kauliņu spēļu galdu kopējo skaitu katrā administratīvajā teritorijā;

 2.6. 5.ailē “Administratīvās teritorijas kods (saskaņā ar ATVK)” norāda tās administratīvās teritorijas kodu, kuras teritorijā:

2.6.1. tiek ekspluatēta videospēle un mehāniskais automāts, organizēta rulete (cilindriskā spēle), kāršu un kauliņu spēle;

2.6.2. tiek pieņemtas likmes totalizatoram un derībām;

2.6.3. atrodas bingo norises vieta;

2.6.4. atrodas veiksmes spēles pa tālruni organizētāja juridiskā adrese.

Administratīvās teritorijas kodu norāda saskaņā ar Latvijas Republikas Administratīvo teritoriju un teritoriālo vienību klasifikatoru (ATVK);

2.7. 6.ailē “Nodokļa gada likme (*euro*)” norāda konkrētam azartspēles veidam noteikto nodokļa gada likmi (*euro*);

2.8. 7.ailē “Nodokļa likme (%)” norāda konkrētam azartspēles veidam noteikto nodokļa likmi (procentos);

2.9. 8.ailē “Azartspēles organizēšanas ieņēmumi (*euro*)” norāda ieņēmumus no azartspēles organizēšanas:

2.9.1. ieņēmumi no bingo spēles organizēšanas ir par kartīšu realizāciju saņemtā summa, no kuras atskaitīti izmaksātie laimesti;

2.9.2. ieņēmumi no totalizatora un derību organizēšanas ir saņemtās likmes, no kurām atskaitīti izmaksātie laimesti, un tas ir pamats ar totalizatora un derību azartspēļu nodokli apliekamās summas aprēķināšanai;

2.9.3.ieņēmumi no azartspēļu organizēšanas, izmantojot elektronisko sakaru pakalpojumus, ir:

1) iemaksāto un pieņemto dalības maksas likmju kopsumma, no kuras atskaitīti azartspēļu organizētāja izmaksātie laimesti;

2) komisijas maksa, ko saskaņā ar azartspēles noteikumiem azartspēļu organizētājs saņēmis par kāršu spēli starp spēlētājiem un ko apstiprina kredītiestādes konta izraksts;

2.9.4. ieņēmumus no veiksmes spēles pa tālruni veido saņemto dalības maksas likmju summa, kas ir spēlētāja samaksātā summa, no kuras atskaitīta attiecīgā pakalpojuma sniedzēja noteiktā maksa par nodrošināto iespēju piedalīties veiksmes spēlē pa tālruni;

2.10. 9.ailē “Aprēķināts nodoklis par totalizatoru, derībām, bingo, interaktīvajām azartspēlēm un veiksmes spēli pa tālruni (*euro*) (7.aile x 8.aile)” norāda aprēķināto nodokli par minētajām azartspēlēm, un to aprēķina 7.ailē norādīto nodokļa likmi reizinot ar 8.ailē norādīto azartspēles organizēšanas ieņēmumu summu;

2.11. 10.ailē “Aprēķināts nodoklis par azartspēļu iekārtām (*euro*) (6.aile : 12 x 4.aile)” norāda par azartspēļu iekārtām aprēķināto nodokļa summu, kuru aprēķina 6.ailē norādīto nodokļa gada likmi dalot ar 12 un reizinot ar 4.ailē norādīto azartspēļu automātu (iekārtu) skaitu;

2. 12. rindā “Kopā aprēķināts nodoklis, t.sk.:” norāda aprēķināto nodokļa kopsummu par azartspēlēm, kuru veido 9. ailes kopsumma, un aprēķināto nodokļa kopsummu par azartspēļu iekārtām, kuru veido 10. ailes kopsumma. Nodokļa kopsummu atšifrē, tai skaitā norādot azartspēļu nodokļa summu sadalījumu pa budžetiem: valsts pamatbudžetā un attiecīgo pašvaldību budžetā (norāda attiecīgās pašvaldības administratīvās teritorijas kodu (ATVK)).

3. Pārskatu par aprēķināto izložu nodokli par valsts un vietējā mēroga izlozēm un momentloterijām (2. pielikums) aizpilda šādā kārtībā:

3.1. Nodokļa maksātājs norāda gadu un mēnesi, par kuru aizpilda pārskatu, kapitālsabiedrības nosaukumu, juridisko adresi un reģistrācijas kodu;

3.2. 1. ailē “Nr. p. k.” norāda ieraksta kārtas numuru;

3.3. 2. ailē “Izlozes vai momentloterijas veids” norāda izlozes vai momentloterijas veidu, lietojot šādus kodus:

 3.3.1. 1 – valsts mēroga izloze vai momentloterija, kuras laimestu fonds ir līdz 60 % no biļešu realizācijas ieņēmumiem;

 3.3.2. 2 – valsts mēroga izloze vai momentloterija, kuras laimestu fonds pārsniedz 60 % no biļešu realizācijas ieņēmumiem;

 3.3.3. 3 – interaktīvās izlozes;

 3.3.4. 4 – vietējā mēroga izloze vai momentloterija;

 3.4. 3.ailē “Izlozes vai momentloterijas nosaukums” norāda izlozes vai momentloterijas nosaukumu;

 3.5. 4.ailē “Administratīvās teritorijas kods (saskaņā ar ATVK)” norāda tās administratīvās teritorijas kodu, kuras teritorijā tiek organizēta vietējā mēroga izloze un momentloterija. Administratīvās teritorijas kodu norāda saskaņā ar Latvijas Republikas Administratīvo teritoriju un teritoriālo vienību klasifikatoru (ATVK);

 3.6. 5.ailē “Ar nodokli apliekamais objekts izlozēm vai momentloterijām (*euro*)” norāda ar izložu nodokli apliekamo objektu (*euro*);

 3.7. 6.ailē “Aprēķināts izložu nodoklis (5. aile x izložu nodokļa likme) (*euro*)” norāda nodokļa summu, kuru aprēķina 5. ailē norādīto summu reizinot ar izložu nodokļa likmi;

 3.8. rindā “Kopā aprēķināts nodoklis, t.sk.:” norāda aprēķināto izložu nodokļa kopsummu, kuru veido 6. ailes kopsumma. Izložu nodokļa kopsummu atšifrē, tai skaitā norādot nodokļa summu sadalījumu pa budžetiem: valsts pamatbudžetā un attiecīgās pašvaldības budžetā (norāda attiecīgās pašvaldības administratīvās teritorijas kodu (ATVK)).

4. Atzīt par spēku zaudējušiem Ministru kabineta 2015. gada 6. janvāra noteikumus Nr. 3 “Noteikumi par izložu un azartspēļu nodokļa pārskatu veidlapu paraugiem un izložu un azartspēļu nodokļa pārskatu iesniegšanas kārtību” (Latvijas Vēstnesis, 2015, 4. nr., 2017, 183. nr.).

5. Noteikumi stājas spēkā 2021. gada 1. janvārī.

|  |  |
| --- | --- |
| Ministru prezidents | A.K. Kariņš |
| Finanšu ministrs | J. Reirs |

Kudravecs 67122042

Diana.Kudravecs@vid.gov.lv